cyanic-selkie/wikianc huggingface dataset:
คิซารุ
ลักษณะภายนอก
คิซารุเป็นชายวัยกลางคน มีรอยเหี่ยวย่นเต็มใบหน้า เขาสวมใส่เสื้อสูทลายแถบแนวตั้งสีเหลืองและพาดเสื้อคลุมของกองทัพเรือไว้ที่บ่า สวมรองเท้าสีขาว แว่นกันแดดไม่เข้มมากขอบสีทอง และมีแมลงโทรสารสีดำที่ข้อมือซ้ายเหมือนกับนาฬิกา คิซารุเป็นคนที่สูงมากโดยที่เขาสูงเท่าๆกับ อาโอคิจิ
บุคลิก
นิสัยของคิซารุค่อนข้างที่จะเป็นการรวมนิสัยแบบสบายๆของ อาโอคิจิ กับความโหดเหี้ยมของ อาคาอินุ เข้าด้วยกัน
คิซารุค่อนข้างที่จะเป็นคนสบายๆเหมือน อาโอคิยิ โดยที่เขาค่อนข้างจะเป็นคนที่พูดช้าและยังลากยืดคำสุดท้ายที่พูดให้ยานเวลาที่เขารู้สึกประหลาดใจด้วย แต่ถึงกระนั้นดูเหมือนว่าเขาจะแค่รู้สึกประหลาดใจแต่ไม่ได้อยู่ในอาการตกใจ ขณะตอนที่มีโจรสลัดยิงปืนใส่เขาก็ยังไม่สะทกสะท้าน ซ้ำยังถามกลับอีกว่า "ลูกน้องเขาอยู่ที่ไหน" หลังจากที่คิซารุล้มต้นโกงกางลงก็ยังหัวเราะตัวเองที่ว่าใช้พลังมากเกินไปอีกด้วย คิซารุยังเป็นคนที่สงบแม้ในสถานการณ์ตึงเครียด เห็นได้จากการปรากฏของ ราชานรก ซิลเวอร์ เรลี่ย์ ไม่ทำให้เขาตกใจแม้แต่น้อย
อย่างไรก็ตาม นิสัยของคิซารุเหมือนกับอาคาอินุตรงที่เขาไม่ให้ความเห็นใจแก่พวกอาชญากร ที่เข้าเล็งเป้าหมายเลย รวมไปถึง ซิลเวอร์ เรลี่ย์ ด้วย ถึงแม้ว่า เรลี่ย์จะเลิกเป็นโจรสลัดมานานแล้วก็ตาม โดยที่คิซารุสามารถจับโจรสลัดได้ทั้งหมด 500 คน ในเหตุการณ์บนหมู่เกาะชาบอนดี้ เขามองพวกเจ็ดเทพโจรสลัดเหมือนโจรสลัดทั่วๆไปแม้ว่าเจ็ดเทพโจรสลัดจะอยู่ฝ่ายรัฐบาลโลกก็ตาม
ทหารเรือ
เซ็นโทมารุ ให้ความเคารพคิซารุเป็นอย่างมากและเรียกคิซารุว่า "ลุง" (Kizaru no ojiki เป็นภาษาญี่ปุ่นที่ใช้เรียกเจ้าพ่อยากูซ่า)
ศัตรู
คิซารุ ไรความปราณีต่อพวกโจรสลัดทั่วๆไป โดยเขาพยายามที่จะจับ ซิลเวอร์ เรลี่ย์ ที่ออกจากการเป็นโจรสลัดไปนานแล้วเขายังเปรียบเปรยว่า เจ็ดเทพโจรสลัดก็ไม่ต่างจากโจรสลัดทั่วๆไป แม้กระทั่ง บาโทโลมิว คุมะ ที่ขึ้นชื่อว่าเป็นคนที่จงรักภักดีต่อรัฐบาลโลกมากที่สุดก็ตาม
พลังและความสามารถ
พลังของพลเรือเอก คิซารุ จะเป็นการโจมตีด้วยแสง เขามีอำนาจเป็นรองแค่รัฐบาลโลกและจอมพลเรือ เซ็นโงคุ เท่านั้นทำให้ เขาควบคุมและสั่ง ทหารที่มียศต่ำกว่าเขาได้ อีกทั้งเขายังสามารถสั่ง บัสเตอร์คอล เพื่อที่จะโจมตีเกาะไหนก็ได้ คิซารุ สามารถเอาชนะ กัปตัน 4 คนที่มีค่าหัวเกิน 100 ล้านเบลี, ซูเปอร์โนวา, ได้อย่างง่ายดาย
ผลปีศาจ
ผลแสงสว่าง (ผลพิกะ พิกะ) คิซารุ มีความสามารถจาก ผลปีศาจ สาย โลเกีย เขาสามารถปล่อยให้วัตถุผ่านทะลุตัวของเขาได้โดยไม่ได้รับบาดเจ็บ และสร้างตัวขึ้นใหม่จากอนุภาคเล็กๆได้ เขาจะมีความเร็วเทียบเท่ากับแสงแต่ต้องทำให้ร่างกายกลายเป็นแสงก่อนและไม่มีมวลการโจมตีทั้งหมดของเขามาจากธาตุแสงทั้งสิ้น เช่น ปล่อยแสงออกจากปลายนิ้วหรือปลายเท้า โดยที่พลังที่ปล่อยออกมามีความรุนแรงมาก ทำให้เกิดการระเบิดและสามารถทำลายตึกได้อย่างง่ายดาย
แหล่งข้อมูลอื่น
Marine (One Piece)
ทะเลสาบเกรตสเลฟ
ทะเลสาบเกรตสเลฟ (Great Slave Lake; Grand lac des Esclaves) เป็นทะเลสาบใหญ่เป็นอันดับ 2 ของนอร์ทเวสต์เทร์ริทอรีส์ ประเทศแคนาดา (รองจากทะเลสาบเกรตแบร์) เป็นทะเลสาบลึกที่สุดในอเมริกาเหนือ ที่ความลึก 614 เมตร และเป็นทะเลสาบใหญ่เป็นอันดับ 10 ของโลก มีความยาว 469 km กว้าง 20–203 กิโลเมตร ครอบคลุมพื้นที่ 27200 km2 ตั้งอยู่ทางใต้ของดินแดน
นิทานพันดาว
นิทานพันดาว (A Tale of Thousand Stars – 1000stars) เป็นภาพยนตร์ปี 2563 ละครโทรทัศน์ไทย นำแสดงโดย พิรพัฒน์ วัฒนเศรษสิริ (เอิร์ท/ดิเอิร์ท) และ สหภาพ วงศ์ราษฎร์ (มิกซ์/มิกซิว) เรื่องย่อของซีรีส์นี้เกิดจาก เธียร (สหภาพ วงศ์ราษฎร์) ผู้ซึ่งได้รับการปลูกถ่ายหัวใจหลังจากครูอาสาสมัคร ทอฝัน (สรัลชนา อภิสมัยมงคล) ที่เสียชีวิตในอุบัติเหตุอันน่าสลดใจ  เมื่ออ่านไดอารี่ของทอฝัน เทียนได้เรียนรู้เกี่ยวกับความปรารถนาสุดท้ายของเธอ ซึ่งก็คือการนับหนึ่งพันดาวกับภูผา  (พิรพัฒน์ วัฒนเศรษสิริ) หัวหน้าเจ้าหน้าที่พิทักษ์ป่า  เธียรจึงจะทำตามความปรารถนาของทอฝันให้เป็นจริง
กำกับโดย นพณัช ชัยวิมล และผลิตโดย จีเอ็มเอ็มทีวีเป็น 1 ใน 12 ซีรีส์ทางโทรทัศน์จีเอ็มเอ็มทีวี ที่เปิดตัวในปี 2563 ระหว่างงาน New & Next เมื่อวันที่ 15 ตุลาคม 2562 เดิมมีกำหนดการออกอากาศในปี 2563 แต่เนื่องจากปัญหาของบทตัวละครและสถานการณ์โดวิดจึงเลื่อนออกไป ซีรีส์เรื่องนี้ออกอากาศทางช่องจีเอ็มเอ็ม 25 และ ไลน์ทีวี วันที่ 29 มกราคม พ.ศ. 2564 ออกอากาศวันศุกร์ เวลา 20.30 น. ตามเวลาไทยทางช่องจีเอ็มเอ็ม 25 และ 22.30 น. ตามเวลาไทยทางไลน์ทีวี ซีรีส์ออกอากาศตอนสุดท้ายเมื่อวันที่ 2 เมษายน พ.ศ. 2564 หลังจากนั้นได้ถูกแทนที่ด้วยปลาบนฟ้า(โดยที่มิกซ์เป็นส่วนหนึ่งของนักแสดง) หลังจากนั้นซีรีส์มีการฉายซ้ำทุกวันศุกร์ถึงวันอาทิตย์ ตั้งแต่วันที่ 3 กันยายน ถึง 24 กันยายน พ.ศ. 2564 เวลา 20:30 น. ทาง จีเอ็มเอ็ม 25 แทนที่การฉายซ้ำของ เพราะเราคู่กัน และ เพราะเรายังคู่กัน ซีรีส์นี้ถูกแทนที่ด้วยการฉายซ้ำของซีรีส์ที่สืบทอดต่อจากเรื่อง ปลาบนฟ้า ในช่วงเวลาดังกล่าว
การผลิต
ตอนแรกทีมผู้ผลิตได้เลือกหมู่บ้านชาวเขาแห่งหนึ่งในภาคเหนือของประเทศไทยมาถ่ายทำซีรีส์ แต่ต่อมา เนื่องจากประเพณีและความเชื่อ สถานที่ที่เลือกไว้แต่แรกถูกถอดออกจากแผนเพราะไม่ได้อนุญาตในการถ่ายทำ เนื่องจากชาวบ้านกลัวว่าด้วยจำนวนทีมงานมีการยิงปืนและการผลิตอาจขัดกับสภาพท้องถิ่น  หมู่บ้านที่พวกเขาเลือกก่อนนั้นมีประเพณีการบูชาวิญญาณ  ชาวบ้านกลัวว่าการยิงปืนจะรบกวนวิญญาณในสถานที่นั้น ทีมงานจึงทำการสร้างบรรยากาศขึ้นมาใหม่แทน(ส่วนใหญ่ถ่ายทำใน เชียงราย)ในขณะที่นวนิยายและซีรีส์ถ่ายทอดเรื่องราวในที่ไหนสักแห่งใน เชียงใหม่  และทีมผู้ผลิตต้องสร้างบ้านเธียรขึ้นมาเองด้วยเช่นกัน โรงเรียนผาปันดาว บ้านขาม่า และบ้านชาวบ้านจากพื้นที่แถวนั้น หน่วย “พระพิรุณ” ซึ่งเป็นสถานที่ทำงาน ฐานบัญชาการ และที่พักของภูผา ได้รับการบูรณะใหม่จากที่พักพิงข้างทางที่เก่าและรกร้าง
นักแสดงและตัวละคร
ต่อไปนี้คือนักแสดงของซีรีส์:
เถาวัลย์ปูน
เถาวัลย์ปูน เป็นพืชชนิดหนึ่งในวงศ์องุ่น (Vitaceae) เป็นไม้เถาขนาดเล็ก ชอบเลื้อยพาดพันต้นไม้อื่น ลักษณะคล้ายเถาตำลึง บนเถามีละอองสีขาวจับหนาแน่น ใบสดขยี้กับปูนใช้ฟองพอกรักษาแผลสด เถาใช้ปรุงเป็นยาขับปัสสาวะ
แหล่งที่พบ
พบได้ตามป่าทั่วไปและภูเขาหินปูน
แฟรงก์ ฮอปกินส์
แฟรงก์ ฮอปกินส์ (Frank Hopkins; ค.ศ. 1865 – ค.ศ. 1951) เป็นนักขี่ม้าระดับอาชีพ ผู้ซึ่งครั้งหนึ่งได้ทำการแสดงร่วมกับคณะละครสัตว์ริงลิง เขาเป็นที่รู้จักในฐานะนักขี่ม้าทางไกลระดับตำนาน โดยได้มีการอ้างว่าชนะการแข่งมา 400 ครั้ง และได้รับการยอมรับโดยผู้คนสมัยเดียวกันกับเขาในฐานะผู้ให้การสนับสนุนการอนุรักษ์ม้ามัสแตง
ชีวิตในวัยเยาว์และการศึกษา
ฮอปกินส์กล่าวว่า เขาเกิดมาจากแม่ที่เป็นชาวลาโกตา และพ่อที่เป็นชาวอเมริกันเชื้อสายยุโรป ซึ่งเขาได้เติบโตขึ้นมาในทั้งสองวัฒนธรรม และเรียนรู้ที่จะขี่ม้า ดูแลม้า ตั้งแต่เยาว์วัย
ผลงานในระดับอาชีพ
ฮอปกินส์กลายเป็นคาวบอยและนักขี่ม้าระดับอาชีพในทางตะวันตกของสหรัฐอเมริกา ที่ซึ่งเขาได้รับชื่อเสียงในการขี่ม้าทางไกล ในบันทึกชีวิตประจำวันอัตชีวประวัติของเขา (ไม่ได้ตีพิมพ์ในช่วงที่เขายังมีชีวิตอยู่) และเรื่องราวถึงเพื่อน ๆ เขาได้อ้างว่าเป็นผู้มีความโดดเด่นคนหนึ่งในฐานะ "นักขี่ม้าป่าของโลก" ในการแสดงไวลด์เวสต์ของบัฟฟาโล บิลล์ ซึ่งได้ออกทัวร์ในยุโรปเช่นเดียวกับที่สหรัฐอเมริกา
เรื่องราวของเขาเป็นจำนวนมากได้รับการโต้แย้งจากนักประวัติศาสตร์หลายคน ตัวอย่างเช่น:
ใน ค.ศ. 1926 ฮอปกินส์ได้เป็นหัวหน้าคนงานก่อสร้าง, ขุดอุโมงค์รถไฟใต้ดินในย่านใจกลางเมืองฟิลาเดลเฟีย รัฐเพนซิลเวเนีย
ในคริสต์ทศวรรษ 1940 ฮอปกินส์ในวัยสูงอายุได้รับเกียรติเป็นผู้ตัดสินเส้นทางในการแข่งขันขี่ม้ามาราธอน 100 ไมล์ประจำปีของสโมสรกรีนเมาน์เทนฮอร์ส จนถึงเวลาที่เขาเสียชีวิตใน ค.ศ. 1951 เขาก็ยังคงเป็นแชมป์ขี่ม้ามัสแตงที่สุดห้าว ซึ่งเขากล่าวว่า "เป็นสัตว์ที่มีความสำคัญมากที่สุดในทวีปอเมริกาเหนือ"
ชาร์ล็อต กอร์แด
มารี-อาน ชาร์ล็อต เดอ กอร์แด ดาร์มง (Marie-Anne Charlotte de Corday d'Armont) หรือเรียกย่อว่า ชาร์ล็อต กอร์แด เป็นบุคคลในช่วงการปฏิวัติฝรั่งเศส เธอถูกประหารชีวิตด้วยกิโยตีนในค.ศ. 1793 ในข้อหาลอบสังหารฌ็อง-ปอล มารา ผู้นำฝ่ายฌากอแบ็งซึ่งรับผิดชอบด้านการโฆษณาชวนเชื่อแนวคิดการปฏิวัติ มารามีส่วนสำคัญในการกำจัดอิทธิพลทางการเมืองของฝ่ายฌีรงแด็งที่กอร์แดฝักใฝ่อยู่ ในค.ศ. 1847 นักเขียนและกวีอย่างอาลฟงส์ เดอ ลามาร์ตีน ตั้งฉายาให้เธอว่า "เทพธิดาสังหาร" (l'ange de l'assassinat) เธอกลายเป็นหนึ่งในสตรีทรงอิทธิพลอันเป็นสัญลักษณ์ของยุคปฏิวัติฝรั่งเศสเฉกเช่นมารี อ็องตัวแน็ต และมาดามรอล็อง
แฟรงก์ ฮอปกินส์
ในวัฒนธรรมสมัยนิยม
ชีวิตและเรื่องราวการแข่งขันของฮอปกินส์ได้สร้างแรงบันดาลใจต่อภาพยนตร์ ค.ศ. 2004 เรื่องฮิดาลโก้ ฝ่านรกทะเลทราย เขียนบทโดยจอห์น ฟัสโก กำกับโดยโจ จอห์นสตัน และนำแสดงโดยวิกโก มอร์เทนเซน ทางบริษัทดิสนีย์ได้ทำการตลาดต่อภาพยนตร์ในฐานะ "สร้างจากเรื่องจริง" แม้ว่าการตรวจสอบในภายหลังได้ล้มเหลวต่อการค้นหาหลักฐานของการแข่งขันใด ๆ
ชาร์ล็อต กอร์แด
กอร์แดมีโอกาสได้ฟังการปราศรัยของพวกฌีรงแด็งในเมืองก็องและมีใจโน้มเอียงไปกับพวกเขา หลังการสังหารหมู่เดือนกันยายนในปี ค.ศ. 1792 (Massacres de Septembre) ซึ่งมารามีส่วนรับผิดชอบ กอร์แดก็เชื่อว่ามาราเป็นบุคคลอันตรายต่อประเทศอย่างแท้จริง นอกจากนี้เธอยังมีความเชื่อว่าพระเจ้าหลุยส์ที่ 16 ไม่สมควรถูกประหาร เธอมีความนิยมโครงสร้างสังคมอย่างในสมัยกรีกโบราณหรือโรมโบราณ ซึ่งเป็นแนวทางที่เธอเห็นว่าขัดกับสิ่งที่มารากำลังทำอยู่
การลอบสังหารฌ็อง-ปอล มารา
ฌ็อง-ปอล มาราเป็นสมาชิกแนวหน้าของฝ่ายหัวรุนแรงฌากอแบ็งที่มีบทบาทสำคัญในยุคสมัยแห่งความน่าสะพรึงกลัวของฝรั่งเศส มาราซึ่งเป็นนักสื่อสารมวลชนที่ทรงอิทธิพลผ่านหนังสือพิมพ์ L'Ami du people ("เพื่อนประชาชน")
ในวันที่ 9 กรกฎาคม ค.ศ. 1972 กอร์แดออกเดินทางไปกรุงปารีสและเช่าโรงแรมอยู่ เธอซื้อมีดยาวหกนิ้วและเขียนจดหมายจ่าหน้าซอง "ถึงประชาชนฝรั่งเศส เหล่าสหายแห่งกฎหมายและสันติภาพ" เพื่ออธิบายถึงแรงจูงใจในการสังหารมารา เดิมทีเธอตั้งใจจะสังหารมาราต่อหน้าสมาชิกที่ประชุมใหญ่แห่งชาติ แต่เมื่อเธอทราบว่ามาราเลิกเดินทางมาประชุมได้สักพักหนึ่งแล้วจากอาการป่วยโรคผิวหนัง เธอจึงเปลี่ยนแผนโดยไปยังบ้านพักของมาราในช่วงบ่ายของวันที่ 13 กรกฎาคม โดยเธออ้างว่าเธอรู้แผนการของพวกฌีรงแด็งที่จะก่อการลุกฮือในเมืองก็อง อย่างไรก็ตาม กอร์แดถูกปฏิเสธไม่ให้เข้าพบโดยน้องสาวของคู่หมั้นมารา
เมื่อเธอกลับมาอีกครั้งในตอนค่ำ มารายอมให้เข้าพบ ขณะนั้นมาราอยู่ระหว่างการแช่อ่างอาบน้ำผสมยาเพื่อรักษาอาการป่วยทางผิวหนัง ในขณะที่มารากำลังดูรายชื่อของพวกฌีรงแด็งที่เธอส่งให้นั้น เธอก็ชักมีดออกมาและแทงไปที่หน้าอกของมารา มาราตะโกนขอความช่วยเหลือและสิ้นลมหายใจ เธอถูกจับกุมและนำตัวขึ้นไต่สวนต่อศาลอาญาปฏิวัติ เธอให้การว่ามารานั้นเป็นสัตว์ประหลาดที่ถูกบูชาเฉพาะในปารีส "ฉันรู้ดี มาราน่ะกำลังพาฝรั่งเศสหลงผิด ฉันฆ่าคนไปหนึ่งคนเพื่อช่วยคนอีกนับแสน" เธอยังให้การว่าเธออาศัยโชคในการแทงมาราจนสิ้นใจในมีดเดียวโดยไม่ได้ฝึกฝนมาก่อน
กอร์แดถูกประหารชีวิตโดยมือเพชฌฆาตชาร์ล-อ็องรี ซ็องซง ที่ปลัสเดอลาเรวอลูว์ซียงในกรุงปารีสต่อหน้าสาธารณชนในอีกสี่วันให้หลังก่อเหตุ เธอถูกจัดให้สวมกระโปรงตัวนอกสีแดงซึ่งเป็นสัญลักษณ์ของผู้ทรยศชาติ เมื่อหัวเธอหลุดจากบ่าด้วยเครื่องกิโยตีน พวกผู้นำฌากอแบ็งก็สั่งให้มีการพิสูจน์พรหมจรรย์เธอทันทีเนื่องจากเชื่อว่าเธออาจร่วมหลับนอนกับบุรุษซึ่งอยู่เบื้องหลังใช้ให้เธอมาสังหารมารา แต่ก็พบว่าเธอนั้นยังเป็นพรหมจารี อย่างไรก็ตาม การตายของเธอมิอาจหยุดสมัยแห่งความน่าสะพรึงกลัวอันเกิดจากการปกครองอย่างเบ็ดเสร็จเด็ดขาดของพวกฌากอแบ็งได้
อ้างอิง
17681793
วาอีอากู
วาอีอากู (Vaiaku) เป็นหมู่บ้านซึ่งเป็นที่ตั้งเมืองหลวงของประเทศตูวาลู ตั้งอยู่บนเกาะโฟงาฟาเล มีประชากร 516 คน ที่นี่เป็นที่ตั้ง โรงแรม Vaiaku Langi ซึ่งเป็นโรงแรมเพียงแห่งเดียวในประเทศตูวาลู ข้อมูลบางแห่งอาจถือว่าเมืองหลวงของตูวาลูอยู่ที่หมู่บ้านวาอีอากู แต่แหล่งข้อมูลส่วนใหญ่ถือว่าตัวเกาะปะการังฟูนาฟูตีทั้งเกาะนั้นเป็นเขตเมืองหลวงทั้งหมด
เจ้าชายกุณาละ
-263
ยูดีพี
เกณฑ์วิธีเดทาแกรมผู้ใช้ หรือ ยูดีพี (User Datagram Protocol: UDP) เป็นโพรโทคอลหลักในชุดโพรโทคอลอินเทอร์เน็ต การส่งข้อมูลผ่านยูดีพีนั้น คอมพิวเตอร์จะส่งข้อมูลขนาดเล็กที่เรียกว่า ดาทาแกรม (datagram) ผ่านเครือข่ายไปยังเครื่องปลายทาง โดย UDP จะไม่รับประกันความน่าเชื่อถือและลำดับของเดทาแกรม อย่างที่ทีซีพีรับประกัน ซึ่งหมายความว่าเดทาแกรมอาจมาถึงไม่เรียงลำดับ หรือสูญหายระหว่างทางได้
แอปพลิเคชันที่ใช้ยูดีพีเป็นฐานในการส่งข้อมูลคือ ระบบการตั้งชื่อโดเมน, สื่อแบบส่งต่อเนื่อง, การสนทนาบนไอพี และเกมออนไลน์
เวสท์เอนด์ (ลอนดอน)
เวสท์เอนด์ออฟลอนดอน (West End of London) หรือมักเรียกว่า เดอะเวสท์เอนด์ (the West End) เป็นย่านหนึ่งในเซนทรอลลอนดอน ทางตะวันตกของซิทีออฟลอนดอน และทางเหนืของแม่น้ำเทมส์ เป็นที่ตั้งของอาคาร สถานที่ท่องเที่ยว หน่วยงาน ห้างร้านที่สำคัญ รวมถึงเป็นที่กระจุกของเวสท์เอนด์เธียเทอร์ที่มีชื่อเสียง
คำว่าเวสท์เอนด์ปรากฏใช้ครั้งแรกในศตวรรษที่ 19 เพื่อใช้เรียกพื้นที่สมัยนิยม (fashionable) ทางจะวันตกของแชร์ริงครอสส์ เวส์เอนด์ครอบคลุมพื้นที่บองสองโบโร คือเวสท์มินส์เทอร์ และ แคมเดิน
กีฬาฟุตซอลในซีเกมส์ 2021 – ทีมชาย
การแข่งขัน ฟุตซอลชายใน ซีเกมส์ 2021 มีขึ้นระหว่างวันที่ 11–20 พฤษภาคม 2565 ในประเทศเวียดนาม ในรายการแข่งขันทัวร์นาเมนต์นี้มี 5 ทีมจากเอเชียตะวันออกเฉียงใต้ลงเล่นในประเภททีมชาย
โดยการแข่งขันทุกนัดจัดขึ้นที่สนามกีฬาในร่มจังหวัดห่านาม ในฝูลี้ ห่านาม
ตารางการแข่งขัน
ด้านล่างนี้คือตารางการแข่งขันสำหรับการแข่งขันฟุตซอลทีมชาย:
ประเทศที่เข้าร่วม
ห้าทีมด้านล่างนี้เข้าร่วมสำหรับการแข่งขัน.
Aenictus longi
Aenictus longi เป็นชนิดของมดทหารสีเบจแทนี่พบในประเทศบังกลาเทศและอินเดีย มดชนิดนี้แบ่งออกเป็น 2 ชนิดย่อยคือ "Aenictus longi longi" และ "Aenictus longi taivanae"
ฝรั่งเศสสมัยใหม่ตอนต้น
ราชอาณาจักรฝรั่งเศส (Royaume de France) ในสมัยใหม่ตอนต้นคือประวัติศาสตร์ในช่วงสมัยในประวัติศาสตร์ฝรั่งเศสที่เริ่มตั้งแต่ปลายคริสต์ศตวรรษที่ 15 ไปจนถึงปลายคริสต์ศตวรรษ 18 (หรือตั้งแต่สมัยฟื้นฟูศิลปวิทยาในฝรั่งเศส ไปจนถึงจุดสูงสุดของการปฏิวัติฝรั่งเศส) ระหว่างช่วงนี้ฝรั่งเศสวิวัฒนาการจากระบบศักดินา (feudalism) มาเป็นราชอาณาจักรที่มีการปกครองจากศูนย์กลางที่นำโดยพระมหากษัตริย์ราชวงศ์บูร์บง (สาขารองของราชวงศ์กาเปเซียง) ในระบอบสมบูรณาญาสิทธิราชย์ที่ปกครองโดยใช้ปรัชญาเทวสิทธิ์ของพระมหากษัตริย์โดยการสนับสนุนของสถาบันโรมันคาทอลิก โดยเป็นสมัยที่เรียกว่า "ระบอบเก่า" (Ancien régime) ดินแดนในปกครองของฝรั่งเศสในช่วงนี้ได้เพิ่มขึ้นจนเทียบเคียงได้กับดินแดนในประเทศฝรั่งเศสในปัจจุบัน นอกจากนี้ยังรวมถึงดินแดนต่าง ๆ ในทวีปอื่น ๆ ในช่วงจักรวรรดิฝรั่งเศสที่หนึ่งด้วย
ในยุคนี้ได้รับอิทธิพลมากจากการปกครองภายใต้พระเจ้าหลุยส์ที่ 14 (ค.ศ. 1643–1715) ซึ่งถือว่ายาวนานที่สุดในประวัติศาสตร์ฝรั่งเศส ซึ่งในระหว่างนี้ได้มีการเปลี่ยนผ่านจากระบอบศักดินาจากสมัยกลาง เป็นรัฐที่ปกครองแบบรวมศูนย์ภายใต้พระราชอำนาจของพระมหากษัตริย์ตามสมบูรณาญาสิทธิราชย์ ซึ่งคงอยู่จนถึงการปฏิวัติฝรั่งเศส และภายหลังด้วย
ยูเอสเอทูเดย์
ยูเอสเอทูเดย์ (USA Today) เป็นหนังสือพิมพ์รายวันของสหรัฐอเมริกา ตีพิมพ์โดยบริษัทแกนเนตต์ ก่อตั้งโดยอัล นูฮาร์ธ ถือเป็นหนังสือพิมพ์ที่มียอดขายมากที่สุดกว่าหนังสือพิมพ์ใดในสหรัฐอเมริกา (เฉลี่ย 2.11 ล้านเล่ม ในวันธรรมดา) และในบรรดาหนังสือพิมพ์ขนาดใหญ่ภาษาอังกฤษทั่วโลกแล้ว มียอดขายเป็นอันดับ 2 รองจาก เดอะไทมส์ออฟอินเดีย ที่ขายได้ 3.14 ล้านเล่มต่อวัน ยูเอสเอทูเดย์ ออกวางขายใน 50 รัฐของสหรัฐอเมริกา แคนาดา วอชิงตันดีซี เปอร์โตริโก และเกาะกวม
การฆ่าล้างเผ่าพันธุ์ชาวติมอร์ตะวันออก
การฆ่าล้างเผ่าพันธุ์ชาวติมอร์ตะวันออก หมายถึง "การณรงค์เพื่อสร้างสันติ" ของวินาศกรรมซึ่งรัฐบาลระเบียบใหม่ของอินโดนีเซียก่อขึ้นระหว่างการรุกรานและยึดครองติมอร์ตะวันออกของอินโดนีเซียโดยมีสหรัฐหนุนหลัง ในการประชุมครั้งหนึ่งซึ่งมหาวิทยาลัยออกซฟอร์ดเป็นผู้จัด มีความเห็นพ้องทางวิชาการให้ถือว่าการยึดครองติมอร์ตะวันออกของอินโดนีเซียเป็นการฆ่าล้างเผ่าพันธุ์ และมหาวิทยาลัยเยลได้บรรจุเหตุการณ์นี้ไว้ในหลักสูตรโครงการพันธุฆาตศึกษาของมหาวิทยาลัย
อำเภอหาถรัส
อำเภอหาถรัส (Hathras district) หรือชื่อเดิม อำเภอมหามายานคร (Mahamaya Nagar district) เป็นอำเภอในรัฐอุตตรประเทศ อินเดีย เมืองหลวงของอำเภอคือหาถรัส อำเภอหาถนัสเป็นส่วนหนึ่งของมณฑลอลีครห์ และมีพื้นที่ 1840 km2 ประชากร 1,564,708 คนตามสำมะโนครัวปี 2011
ในปี 2020 เหตุฆ่าข่มขืนหมู่ที่เกิดขึ้นที่นี่ ได้นำไปสู่การประท้วงทั่วประเทศต่อกรณีดังกล่าว
รัฐผู้คัดเลือกซัคเซิน
ราชรัฐผู้คัดเลือกซัคเซิน (Kurfürstentum Sachsen) หรือบางครั้งรู้จักกันในชื่อ โอเบอร์ซัคเซิน (Obersachsen) เป็นแคว้นหนึ่งของจักรวรรดิโรมันอันศักดิ์สิทธิ์ รัฐผู้คัดเลือกซัคเซินเกิดจากการล่มสลายลงของดัชชีซัคเซินในปี ค.ศ. 1296 ต่อมาเมื่อพระเจ้าคาร์ลแห่งโบฮีเมียได้ขึ้นเป็นจักรพรรดิโรมันอันศักดิ์สิทธิ์ในปี ค.ศ. 1355 พระองค์ได้ตรากฎหมายที่เรียกว่า "โองการทองคำปี 1356" ขึ้น กฎหมายฉบับนี้กำหนดให้กษัตริย์แห่งเยอรมันต้องมาจากการแต่งตั้งโดยมติจากเจ้านครรัฐผู้คัดเลือกทั้งเจ็ด เป็นจุดกำเนิดของรัฐผู้คัดเลือกซัคเซิน
ในปี ค.ศ. 1806 ระหว่างสงครามนโปเลียน ฝรั่งเศสได้ทำสงครามกับปรัสเซีย ในตอนแรกซัคเซินร่วมกับปรัสเซียในการต่อต้านนโปเลียน แต่แล้วซัคเซินก็กลับสนับสนุนนโปเลียนและเข้าร่วมเป็นส่วนหนึ่งของสมาพันธรัฐแห่งแม่น้ำไรน์ ในการนี้นโปเลียนได้สถาปนาซัคเซินขึ้นเป็นราชอาณาจักรซัคเซิน
Hen Wald Fy Nhadau
"Hen Wlad Fy Nhadau" "แผ่นดินปิตุภูมิ" เป็นเพลงชาติของเวลส์. ที่มาของชื่อ – มาจากวรรคแรกของเพลงชาติ – แปลความได้ว่า "แผ่นดินปิตุภูมิ" ในภาษาเวลส์ ("Land of My Fathers"). เป็นผลงานการประพันธ์เนื้อร้องของ อีวาน เจมส์ และ เรียบเรียงทำนองโดย เจมส์ เจมส์ ซึ่งเป็นบุตร ทั้งคู่ได้พำนักพักอาศัยที่ Pontypridd, Glamorgan, เมื่อ มกราคม ค.ศ. 1856 เอกสารต้นฉบับ ที่ได้ทำการคัดลอกนั้น ถูกเก็บรักษาไว้ที่หอสมุดแห่งชาติเวลส์
การใช้
ตั้งแต่ ค.ศ. 1905 "Hen Wlad Fy Nhadau" เป็นเพลงชาติอย่างไม่เป็นทางการของเวลส์ ขับร้องครั้งแรกในระหว่างการแข่งขันรักบี้ ทั้งนี้เพลง "God Bless the Prince of Wales" เป็นเพลงชาติอย่างเป็นทางการในห้วงเวลานั้น "Hen Wlad Fy Nhadau" มีทำนองดนตรีที่ช้า แต่ได้รับความนิยมเป็นอย่างสูง รวมถึงมีการขับร้องต่อจากเพลง "God Bless the Prince of Wales" และ "ก็อดเซฟเดอะควีน" ก่อนเริ่มการแข่งขันกีฬา จนถึง ค.ศ. 1975 โดยได้เลือกเพลง "Hen Wlad Fy Nhadau" ขับร้องตามลำพัง เฉกเช่นเพลงชาติของประเทศในสหราชอาณาจักร, แม้ไม่ได้รับรองตามกฎหมายก็ตาม การบรรเลงเพลงชาติ กระทำได้ในรัฐพิธีที่รัฐบาลจัดขึ้น โดยบรรเลงครั้งแรกในพิธีเปิดประชุมรัฐสภา ในระหว่างการต้อนรับพระมหากษัตริย์ ตั้งแต่ ค.ศ. 1970s. รวมถึงงานพิธีที่ท้องถิ่นจัดขึ้น
การบรรเลง และ ขับร้องเพลงชาติ: ร้องเฉพาะ บทที่ 1 และ บทประสานเสียง (อาจมีการขับร้องเนื้อภาษาอังกฤษในบางโอกาส) ก็อดเซฟเดอะควีน เป็นเพลงชาติ และ เพลงสรรเสริญพระบารมี ตามด้วย "Hen Wlad fy Nhadau" ระหว่างพระราชพิธีบรมราชาภิเษก
อ้างอิง
Learn to read, pronounce, sing perform Welsh National Anthem; New App published by the National Library of Wales published. https://itunesconnect.apple.com/WebObjects/iTunesConnect.woa/ra/ng/app/908469898
เวิน เจ้าหลุน
"เวินเจ้าหลุน" (, กวางตุ้ง: Wan Siu Lun มีชื่อภาษาอังกฤษว่า Deric Wan "เด-ริค เวิน" เป็นนักแสดงชายชื่อดังชาวฮ่องกง ที่มีชื่อเสียงโด่งดังทั่วเอเชียเป็นอย่างมากในช่วงปีพ.ศ. 2532-2539 ผลงานที่เป็นที่จดจำมากที่สุด คือการรับบท "อาคัง" ในละครยอดนิยมเรื่อง "คู่แค้นสายโลหิต"
เวิน เจ้าหลุน เป็นนักแสดงชายชื่อดังแห่งสถานีโทรทัศน์ทีวีบี เป็นที่นิยมของคอหนังชุดฮ่องกงเป็นอย่างมาก เขาคือเจ้าของผลงานดัง ๆ มากมาย ในยุค 90s อาทิ เลือดเจ้าพ่อ, คู่แค้นสายโลหิต, ดาวฟ้าประกาศิต, หักเหลี่ยมอำมหิต, เพื่อนรักเพื่อนแค้น ฯลฯ ที่ยังตราตรึงอยู่ในความทรงจำของผู้ชมละคร
เขาเคยเล่นละครให้ทั้งสถานีโทรทัศน์ TVB และ CCTV แต่ปัจจุบันเขาทำงานอยู่ที่ STTV
ประวัติ
ชีวิตวัยเด็กของ เวิน เจ้าหลุน สนใจเรื่องดนตรีและการร้องเพลงเป็นอย่างมาก เขาได้รับอิทธิพลจากลุงของเขาที่ชอบทางด้านดนตรี ตั้งแต่เข้าชั้นเรียนในโรงเรียนมัธยม เขามักจะเข้าร่วมประกวดแข่งขันความสามารถด้านการร้องเพลงและคว้ารางวัลชนะเลิศ รองชนะเลิศ มาครองอยู่หลายครั้ง จนกระทั่งปีพ.ศ. 2525 เขาได้มีโอกาสเข้าประกวดร้องเพลงที่จัดโดยสถานีโทรทัศน์ทีวีบี แต่ต้องตกรอบ 15 คนสุดท้าย แต่อย่างไรก็ตาม หลังจากนั้นไม่ถึงหนึ่งสัปดาห์ เขาก็ได้รับการติดต่อให้มารับหน้าที่เป็นพิธีกรรายการดนตรีใน สถานีวิทยุ-โทรทัศน์ RTHK ของฮ่องกง ในรายการที่ชื่อว่า "บานาน่าโบ๊ท" ซึ่งถือว่าเป็นก้าวแรกในวงการบันเทิงฮ่องกงของเขาอย่างแท้จริง
หลังจากปีพ.ศ. 2539 ชื่อเสียงของเขาลดลง และต่อมาก็ได้ออกจากสถานีโทรทัศน์ทีวีบี หันไปรับงานแสดงที่ ไต้หวัน และ จีนแผ่นดินใหญ่แทน
ชีวิตส่วนตัว
เวินเจ้าหลุน ถือได้ว่าเป็น เพลย์บอย ตัวพ่ออีกคนของวงการ ในด้านชีวิตรักของเขา มักมีข่าวฉาวอยู่ตลอด เขาเป็นหนึ่งในนักแสดงชายอีกคนของวงการที่มีข่าวกับสาวๆ มากหน้าหลายตา แต่ ภรรยาคนแรกของเขาคือ "หลี่เหม่ยหลิง" สาวเชื้อสายจีนชาวมาเลเซีย ที่เจอกันในปีพ.ศ. 2531 ต่อมาคบหาดูใจจนได้แต่งงานกันในปีถัดมา อย่างไรก็ตามการแต่งงานครั้งนี้ใช้เวลาเพียง 4 ปีก็ต้องหย่าร้างกันในปีพ.ศ. 2536 โดยฝ่ายชายฟ้องหย่ารวมทั้งทวงเงินอดีตภรรยาเป็นจำนวน 1.4 แสนหยวน
ในปีพ.ศ. 2538 หลังจาก เวินเจ้าหลุน หย่าร้าง กับภรรยามาได้สักพัก เขาก็ได้เปิดเผยกับสื่อว่ากำลังคบหาดูใจกับ อดีตมิสฮ่องกง "เฉิน เหมยซิน" แต่ทว่าความรักครั้งนี้ยืนยาวเพียง 1 ปีก่อนที่จะจบไม่สวย ในปีพ.ศ. 2539 เพราะฝ่ายชาย ได้พบรักใหม่กับ "พาน เยี่ยนหนี" นักแสดงที่เคยร่วมงานกัน จนแต่งงานกันในปีพ.ศ. 2545 และก็หย่าร้างในปีเดียวกัน โดยมีข่าวลือว่ากันว่าทั้งคู่พบรักกันเพราะเงิน เนื่องจากฝ่ายหญิงรับอาสาใช้หนี้ที่ฝ่ายชายสร้างไว้ แต่ทว่าทั้งคู่ก็ต้องเลิกรากันเพราะเงินเช่นกัน เมื่อธุรกิจประสบปัญหาวิกฤตเศรษฐกิจส่งผลให้ความรักของทั้งคู่ก็จืดจางตามไปด้วย และในที่สุดก็เลิกกัน
เวิน เจ้าหลุนออกมาโต้ข้อกล่าวหาดังกล่าว และกล่าวหากลับฝ่ายคนรักเก่าว่า "หล่อนหวังจะใช้เรื่องอื้อฉาวสร้างชื่อเสียงให้กับตัวเอง" ต่อมาข่าวฉาวเรื่องนี้ก็เงียบหายไป จนถัดมาในปีพ.ศ. 2556 เวิน เจ้าหลุนได้แต่งงานกับ "จ้าวถิง" แฟนสาวของเขา จนทั้งสองมีลูกสาวด้วยกันหนึ่งคนและยังครองรักกันดีมาจนถึงปัจจุบัน
รายชื่อแหล่งมรดกโลกในประเทศมองโกเลีย
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศมองโกเลียทั้งสิ้น 5 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศมองโกเลียมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 12 แห่ง
วิทยาลัยวิทยาศาสตร์การแพทย์เจ้าฟ้าจุฬาภรณ์
วิทยาลัยวิทยาศาสตร์การแพทย์เจ้าฟ้าจุฬาภรณ์ เป็นสถาบันอุดมศึกษาในกำกับของรัฐ ส่วนงานหนึ่งของราชวิทยาลัยจุฬาภรณ์ มีหน้าที่จัดการศึกษาทางด้าน แพทยศาสตร์ พยาบาลศาสตร์ สาธารณสุขศาสตร์ วิทยาศาสตร์การแพทย์ วิทยาศาสตร์สุขภาพ ทำการวิจัย และสนับสนุนให้ทำการวิจัยเพื่อสร้างองค์ความรู้ในเรื่องดังกล่าว และให้บริการในการบำบัดรักษาผู้ป่วย
ประวัติ
วันที่ 19 มกราคม พ.ศ. 2559 มีพระราชบัญญัติราชวิทยาลัยจุฬาภรณ์ จัดตั้ง ราชวิทยาลัยจุฬาภรณ์ ให้เป็นเป็นสถาบันการวิจัยและวิชาการชั้นสูง และจัดการศึกษาทางวิชาการและวิชาชีพด้านวิทยาศาสตร์ เทคโนโลยี สิ่งแวดล้อม การแพทย์ และการสาธารณสุข และให้มีการจัดตั้ง วิทยาลัยวิทยาศาสตร์การแพทย์เจ้าฟ้าจุฬาภรณ์ เพื่อทำหน้าที่จัดการศึกษาทางด้านแพทยศาสตร์ พยาบาลศาสตร์ สาธารณสุขศาสตร์ วิทยาศาสตร์การแพทย์ วิทยาศาสตร์สุขภาพ ทำการวิจัย และสนับสนุนให้ทำการวิจัยเพื่อสร้างองค์ความรู้ และให้บริการในการบำบัดรักษาผู้ป่วย
และวันที่ 24 สิงหาคม พ.ศ. 2559 ได้มีประกาศประกาศราชวิทยาลัยจุฬาภรณ์ เรื่อง การจัดตั้งส่วนงาน ซึ่ง วิทยาลัยวิทยาศาสตร์การแพทย์เจ้าฟ้าจุฬาภรณ์ ได้รับการสถาปนาให้เป็นส่วนงานตามประกาศนี้
สำนักวิชาการศึกษาคลินิกชั้นสูง
ศูนย์แพทย์ภัยพิบัติและฉุกเฉินเจ้าฟ้าจุฬาภรณ์
Karneval ล่าทรชน
Karneval ล่าทรชน เป็นการ์ตูนญี่ปุ่น โดย โทยะ มิกะนะงิ เริ่มตีพิมพ์เป็น ลงในนิตยสารการ์ตูนรายเดือน Monthly Comic Zero Sum ของสำนักพิมพ์อิชิจินชะ ตั้งแต่ปี พ.ศ. 2551 และยังมีฉบับมังงะ ซึ่งปัจจุบันภาษาญี่ปุ่นออกมาแล้ว 27 เล่ม ต่อมาก็ได้มีการประกาศนำเรื่องนี้มาทำเป็นอนิเมะในเดือนเมษายน พ.ศ. 2555 ซึ่งอนิเมะตอนแรกก็เริ่มฉายในเดือนเมษายน พ.ศ. 2556
องค์กร
หรือองค์กรป้องกันระดับชาติ เป็นหน่วยของรัฐบาล พวกเขาดำเนินการจับกุมและกำจัดอาชญากร รวมไปถึงการแก้ปัญหาอาชญากรรมใดๆก็ตามที่กองกำลังรักษาความปลอดภัยของรัฐบาลไม่สามารถจัดการได้ โดยที่ตัวตนของสมาชิกเซอร์คัสจะถูกปิดไม่ให้สาธารณชนทั่วไปทราบ
เป็นองค์กรผิดกฎหมายโดยใช้บริษัทขนาดใหญ่บังหน้า ดำเนินการเกี่ยวกับการวิจัยพันธุวิศวกรรมที่ผิดต่อศีลธรรม เป็นองค์กรที่รัฐบาลต้องการจะกำจัดที่สุด
ตัวละครหลัก
ไนเป็นตัวละครเอกของเรื่อง เป็นเด็กหนุ่มที่ใสซื่อที่ไม่ค่อยรู้เรื่องโลกภายนอก อายุประมาณ 12 – 14 ปี มีผมสีขาวนัยน์ตาสีแดง เขาออกตามหาชายที่เคยอยู่ร่วมกับเขาที่ชื่อ "คาโรคุ" ซึ่งหายตัวไปอย่างปริศนา ทิ้งร่องรอยไว้แต่เพียงกำไล (เครื่องแสดงตนของสมาชิกองค์กรเซอร์คัส) ระหว่างออกตามหาคาโรคุ ไนถูกจับไปที่คฤหาสถ์หลังหนึ่งซึ่งมีเจ้าของบ้านเป็น "วารูก้า" หรือสิ่งมีชีวิตกลายพันธุ์ แต่ได้ "กาเรคิ" ที่มาขโมยของช่วยเหลือไว้และหนีจากวารูก้า ตั้งแต่นั้นไนออกเดินทางไปกับกาเรคิ
เป็นโจรที่นิยมปล้นคนรวยที่ชอบเอาเปรียบ อายุ 15 ปี มีสีผมสีดำและนัยน์ตาสีฟ้า เป็นคนฉลาดหลักแหลม มีความรู้หลายอย่าง แต่เขาเป็นคนที่ไม่ค่อยเข้าสังคมนัก ภายหลังจะทราบว่าเขาเคยถูกครอบครัวขายเป็นทาสตั้งแต่อายุ 8 ขวบ แต่หนีรอดจากการที่เรือโดยสารอัปปางลง เขาถูกพัดมายังชายหาดและได้หญิงสาวคนหนึ่งช่วยเหลือไว้ หญิงสาวรับเขามาอยู่ด้วยและเธอยังมีน้องสาวและน้องชายอย่างละคน ต่อมาหญิงสาวถูกชายผู้หนึ่งฆาตกรรม หลังจากนั้นไม่นานกาเรคิก็ออกจากบ้าน
คาวบอย บีบ๊อป (ละครชุด พ.ศ. 2564)
คาวบอย บีบ๊อป (Cowboy Bebop) เป็นละครชุดทางโทรทัศน์สตรีมมิ่งนิยายวิทยาศาสตร์สัญชาติอเมริกันที่กำลังจะออกฉาย เป็นภาพยนตร์ดัดแปลงจากการ์ตูนญี่ปุ่นเรื่อง คาวบอย บีบ๊อป ซีรีส์นี้พัฒนาโดย อังเดร เนเมค เขียนบทโดย คริสโตเฟอร์ โยสต์ และนำแสดงโดย จอห์น โช, มุสตาฟา ชากีร์, แดเนียลล่า ปิเนดา, อเล็กซ์ แฮสเซล และ เยเลนา ซาตีน ซีซั่นแรกจะมีทั้งหมด 10 ตอน
Karneval ล่าทรชน
ตัวละครหลัก
เป็นนักสู้ประจำเรือที่สอง ขององค์กรป้องกันระดับชาติ (เซอร์คัส) อายุ 21 ปี มีสีผมสีบลอนทองและนัยน์ตาสีรุ้ง เป็นคนที่ร่าเริงและใจดีอยู่ตลอดเวลา จนบางครั้งมีลักษณะเหมือนเด็ก เขาได้รับมอบหมายให้เป็นผู้คุ้มกันของไนและกาเรคิ ที่แก้มด้านซ้ายของเขายังแปะแผ่นป้องกันภูมิแพ้เล็กๆ หากแผ่นนี้หลุดไปจะทำให้เขาเกิดอารมณ์รุนแรงและผมจะเปลี่ยนเป็นสีขาว เขาโปรดปรานมาสคอตแมวที่ชื่อ"เนียนเปโรน่า"เป็นอย่างมากอีกด้วย
คาวบอย บีบ๊อป (ละครชุด พ.ศ. 2564)
มีกำหนดเข้าฉาย 19 พฤศจิกายน พ.ศ. 2564 บนเน็ตฟลิกซ์
บทนำ
ซีรีส์นี้มีเนื้อเรื่องเน้นไปที่การผจญภัยของกลุ่มนักล่าเงินรางวัลที่ไล่ล่าอาชญากรข้ามระบบสุริยะ
โซคอม 4 ยูเอสเนวีซีลส์
โซคอม 4 ยูเอสเนวีซีลส์ (SOCOM 4 U.S. Navy SEALs) หรือที่รู้จักกันในชื่อ โซคอมสเปเชียลฟอซส์ (SOCOM Special Forces) ในภูมิภาคแพล เป็นวิดีโอเกมยิงทางยุทธวิธีที่พัฒนาโดยซิปเปอร์อินเตอร์แอ็กทีฟและเผยแพร่โดยโซนีคอมพิวเตอร์เอนเตอร์เทนเมนต์สำหรับเพลย์สเตชัน 3 โดยเฉพาะ ซึ่งเป็นภาคต่อของโซคอม 3 ยูเอสเนวีซีลส์
ทั้งนี้ เซิร์ฟเวอร์ออนไลน์สำหรับหลายผู้เล่นได้ปิดตัวลงในวันที่ 28 มกราคม ค.ศ. 2014 พร้อมกับเซิร์ฟเวอร์สำหรับโซคอมยูเอสเนวีซีลส์: คอนฟรอนเทชัน
โครงเรื่อง
ฉากที่ไม่เปิดเผยที่ไหนสักแห่งในประเทศมาเลเซีย คัลเลน เกรย์ ผู้บัญชาการหน่วยปฏิบัติการของเนโทเดินทางถึงศูนย์บัญชาการปฏิบัติการของเนโทตามคำร้องขอของเจมส์ กอร์แมน ผู้บัญชาการพื้นที่ ขบวนการกบฏที่เรียกตัวเองว่า "นาคา" ได้ชุมนุมและจับอาวุธต่อต้านรัฐบาลของประเทศ รวมถึงได้จี้เรือที่เป็นของคลอว์แฮมเมอร์ซิเคียวริตี ซึ่งเป็นบรรษัททหารรับจ้างที่มีในโซคอมภาคก่อน และภาคไฟเยอร์ทีมบราโว 2 อาวุธกับเสบียงถูกยึดโดยกลุ่มกบฏนาคา และคลอว์แฮมเมอร์ได้ตัดสินใจถอนตัวออกจากภูมิภาคนี้ก่อนที่จะสูญเสียทรัพยากรไปมากกว่านี้ ซึ่งจำกัดขีดความสามารถของกองกำลังเนโทที่ปฏิบัติการในพื้นที่ ภายใต้การโจมตีอย่างต่อเนื่องจากนาคา เกรย์ได้รับคำสั่งจากเนวีซีลสหรัฐ (หรือสมาชิกทีมหน่วยรบพิเศษเนโทอื่น ๆ ขึ้นอยู่กับเวอร์ชันของเกมที่กำลังเล่น) เอริก ชไวทเซอร์ และดิออน เวลส์ ได้รับมอบหมายให้ช่วยเนโทในการค้นหาและทำลายภัยคุกคามของกลุ่มก่อความไม่สงบโดยการกำจัดผู้นำของพวกมัน
ในขณะที่ลาดตระเวนรอบนอกของศูนย์ปฏิบัติการเนโท ศูนย์บัญชาการได้ถูกโจมตีและผู้บัญชาการกอร์แมนน่าจะถูกสังหาร ด้านผู้บัญชาการเกรย์ได้นำคนของเขาแทรกซอนเมืองดังกล่าวด้วยความช่วยเหลือจากหน่วยบัญชาการทรัพยากรไกลฝั่งที่ใช้ชื่อรหัส "ออราเคิล" ซึ่งเป็นผู้ประสานงานหน่วยเอ็มไอซิกซ์ และสู้รบกองกำลังนาคาก่อนที่จะหลบหนีออกจากเมืองเพื่อพยายามพบปะกับกองกำลังเนโทอื่น ๆ ที่ปฏิบัติการในภูมิภาค กอร์แมนได้สั่งให้สมาชิกกองพันภารกิจพิเศษที่ 707 ของเกาหลีใต้ดำเนินการตรวจสอบจุดเสบียง แต่อากาศยานขนส่งของพวกเขาถูกยิงโดยปืนต่อต้านอากาศยานระหว่างทาง ซึ่งออปส์คอมได้ช่วยผู้รอดชีวิตสองคนคือพัก ยุน-ฮี กับจุง กวัน และยังคงปฏิบัติภารกิจต่อไปเพื่อขจัดภัยคุกคามจากนาคา
การดำเนินปฏิบัติการการสงครามกองโจรและปฏิบัติการการลาดตระเวนพิเศษปะทะกับกองกำลังนาคา ทีมเนโทได้ทำลายทรัพยากรของนาคาและตามล่าผู้นำของพวกมันที่ชื่อซิบัก ราซัด ขณะที่ทีมเข้าใกล้เพื่อตามหาเขามากขึ้น พวกเขาพบว่าคลอว์แฮมเมอร์แอบเคลื่อนย้ายอาวุธและเสบียงเข้ามาในภูมิภาคและตั้งกองบัญชาการ - ซึ่งได้เปิดเผยด้วยว่าเมื่อสิบปีก่อนในภูมิภาคเดียวกัน คัลเลน เกรย์ ได้รับมอบหมายให้เข้าร่วมกองกำลังพิเศษซึ่งมีหน้าที่จับกุมเผด็จการขุนศึกของประเทศที่ชื่อเฉิน แต่ได้มีการประหารชีวิตเขาแทน ทำให้เกิดความไม่มั่นคงที่นำไปสู่สงครามกลางเมือง และการก่อตัวของการก่อการกำเริบนาคาในที่สุด
ทีมตัวเอกหาตำแหน่งราซัด และโจมตีฐานปฏิบัติการของเขา รวมถึงรับประกันเขา และจากการสอบสวน เขาได้เปิดเผยว่าคลอว์แฮมเมอร์เป็นผู้จัดหาอาวุธและอุปกรณ์ให้แก่กองกำลังของเขา ทีมพยายามหลบหนี แต่กองกำลังคลอว์แฮมเมอร์ซุ่มโจมตีทีม และราซัดถูกสังหารด้วยการยิงสไนเปอร์ ทีมถูกบังคับให้ต่อสู้ผ่านพวกมัน โดยหลบหนีได้อย่างหวุดหวิด คลอว์แฮมเมอร์เริ่มมีส่วนร่วมกับกองกำลังนาคาที่เหลืออยู่ในภูมิภาค และเมื่อนาคาหมดอำนาจ ทีมเนโทได้มุ่งเน้นไปที่การค้นหาว่าคลอว์แฮมเมอร์เกี่ยวข้องกับภูมิภาคนี้อย่างไร ซึ่งร้อยโทพักดำเนินการลาดตระเวนประชิดกับคลอว์แฮมเมอร์เพื่อเรียนรู้แรงจูงใจในการทรยศหักหลัง และพบว่าผู้บัญชาการกอร์แมนไม่เพียงแต่ยังมีชีวิตอยู่ แต่ยังเป็นผู้นำกองกำลังคลอว์แฮมเมอร์ แผนการของพวกเขาคือการจมเรือ "เคิร์ตซ์" ที่ช่องแคบในภูมิภาค ในขณะที่เรือบรรทุกวัตถุระเบิดหลายตัน การโจมตีด้วยขีปนาวุธที่วางไว้อย่างดีจะเท่ากับการระเบิดของผลลัพธ์อาวุธนิวเคลียร์โดยปราศจากฝุ่นรังสีกัมมันตรังสี ซึ่งทีมเนโทต่อสู้กับคลอว์แฮมเมอร์และทำให้ขีปนาวุธปลอดภัย จากนั้น เกรย์ส่งทีมของเขาไปรักษาความปลอดภัยในการส่งกลับในขณะที่เขาปลดอาวุธขีปนาวุธ แต่เขาได้รับบาดเจ็บสาหัสจากกอร์แมน ซึ่งเปิดเผยว่าการปฏิบัติการดังกล่าวมีจุดมุ่งหมายเพื่อส่งเสริมเศรษฐกิจที่สำคัญสำหรับคลอว์แฮมเมอร์และภูมิภาค เกรย์ใช้ปากกาแทงกอร์แมนที่คอจนกอร์แมนหนีไป ส่วนทีมตัวเอกเข้าดูอาการของเกรย์ แต่สายเกินไป ซึ่งเกรย์ได้ส่งตำแหน่งบัญชาการของเขาไปที่พัก และสั่งให้เธอค้นหาและจับกุมกอร์แมนก่อนสิ้นใจ
การตอบรับ
โซคอม 4 ยูเอสเนวีซีลส์ ได้รับคำวิจารณ์แบบ "ผสมหรือปานกลาง" ตามตัวรวบรวมบทวิจารณ์ของเว็บไซต์เมทาคริติก
วันเดอะไนน์
วันเดอะไนน์ (1the9/1THE9; 원더나인) เป็นกลุ่มบอยแบนด์ชาวเกาหลีใต้ที่ก่อตั้งมาจากการแข่งขันในรายการ อันเดอร์ไนน์ทีน ในปี ค.ศ. 2018 กลุ่มประกอบด้วยสมาชิก 9 คน ได้แก่ ยู ยง-ฮา, คิม แท-อู, อี ซึง-ฮวัน, ชิน เย-ชัน, คิม จุน-ซอ, ช็อน โด-ย็อม, ช็อง จิน-ซอง, ช็อง แทก-ฮย็อน และ พัก ซ็อง-วอน (ได้ประกาศเมื่อวันที่ 9 กุมภาพันธ์ 2019) สมาชิกที่เดบิวต์ของกลุ่มได้รับการประกาศเมื่อวันที่ 9 กุมภาพันธ์ ค.ศ. 2019 และในตอนแรกมีกำหนดจะโปรโมตภายใต้เอ็มบีเคเอนเตอร์เทนเมนต์เป็นเวลา 12 เดือน หลังจากเกิดความล่าช้าเนื่องจากการระบาดของโควิด-19 กลุ่มจึงยุบวงในเดือนสิงหาคม ค.ศ. 2020
ผลงานเพลง
อีพี
อัลฆามิอา
อัลฆามิอา (aljamía) หรือ อะญะมียะฮ์ (عَجَمِيَة, ʿajamiyah) เป็นเอกสารตัวเขียนที่ใช้อักษรอาหรับในการเขียนภาษากลุ่มโรมานซ์ เช่น ภาษาโมแซรับ ภาษาโปรตุเกส ภาษาสเปน ภาษาอารากอน หรือภาษาลาดิโน
คำว่าอัลฆามิอาเพี้ยนมาจากคำในภาษาอาหรับว่า ʿajamiyah ซึ่งในที่นี้หมายถึงภาษาต่างชาติ และโดยทั่วไปใช้เรียกกลุ่มชนที่ไม่มีบรรพบุรุษเป็นชาวอาหรับ ส่วนในทางภาษาศาสตร์ อัลฆามิอาคือการนำอักษรอาหรับไปเขียนภาษาในกลุ่มภาษาโรมานซ์ซึ่งเป็นภาษาที่ใช้ในชีวิตประจำวันในบางพื้นที่ของอัลอันดะลุส ส่วนภาษาอาหรับเป็นภาษาที่ใช้ในทางวิทยาศาสตร์ วัฒนธรรมชั้นสูง และศาสนา
ระบบการเขียนกลุ่มภาษาโรมานซ์ด้วยอักษรอาหรับพัฒนาขึ้นในราวคริสต์ศตวรรษที่ 15 (พุทธศตวรรษที่ 20) และพบมากในศตวรรษต่อมา ต่อมา ชาวโมริสโกได้เลิกใช้ภาษาอาหรับเป็นภาษาทางศาสนา และใช้ภาษาสเปนแทน
การใช้ในสเปน
อัลฆามิอามีบทบาทสำคัญในการรักษาศาสนาอิสลามและภาษาอาหรับในชีวิตของชาวโมริสโก หลังจากที่จักรวรรดิมุสลิมในคาบสมุทรไอบีเรียล่มสลาย ชาวโมริสโกถูกบังคับให้เปลี่ยนศาสนาเป็นชาวคริสต์ มิฉะนั้นจะถูกขับออกจากคาบสมุทร แต่ชาวโมริสโกบางส่วนก็ยังใช้อัลฆามิอาอยู่
ใน ค.ศ. 1567 (พ.ศ. 2110) พระเจ้าเฟลิเปที่ 2 แห่งสเปน ได้ออกพระราชกฤษฎีกาบังคับให้ชาวโมริสโกเลิกใช้ภาษาอาหรับในทุกกรณี ไม่ว่าจะพูดหรือเขียน ทางการหรือไม่ทางการ การใช้ภาษาอาหรับกลายเป็นอาชญากรรม ชาวโมริสโกได้แปลบทสวดและวจนะของนบีมุฮัมมัดภาษาอาหรับออกมาเป็นภาษาสเปนในรูปของอัลฆามิอา ม้วนเอกสารอัลฆามิอาถูกส่งต่อเวียนกันไปในหมู่ชาวโมริสโก ปัจจุบันบางส่วนได้รับการเก็บรักษาในหอสมุดแห่งชาติของสเปน
พระราชสันตติวงศ์ในพระบาทสมเด็จพระพุทธเลิศหล้านภาลัย
พระบาทสมเด็จพระพุทธเลิศหล้านภาลัย
พระนามทรงกรม
พระราชโอรสและพระราชธิดาในพระบาทสมเด็จพระพุทธเลิศหล้านภาลัยที่ได้รับการสถาปนาเป็นเจ้าต่างกรม มีพระนามกรมดังต่อไปนี้
ธนพล จารุจิตรานนท์
ธนพล จารุจิตรานนท์ (เกิด 5 ธันวาคม พ.ศ. 2537) ชื่อเล่น ตี๋ เป็นนักแสดงและนักร้องชาวไทย มีชื่อเสียงจากการรับบท “หมอบีม“ จากซีรีส์วายเรื่อง เดือนเกี้ยวเดือน 2Moons The Series (2559) มีผลงานการแสดงเรื่องแรกในละครเรื่อง Part Time The Series วัยกล้าฝัน และเป็นสมาชิกบอยแบนด์สัญชาติไทย เอสบีไฟฟ์ มีซิงเกิลชื่อ WHENEVER, Spark ช็อต...หัวใจ, SUPERBOY, ตัวตายตัวแทน และเขายังมีซิงเกิลได้แก่ ใช่หรือเปล่า และ ขอบคุณที่ยังรักกัน
ประวัติ
ธนพล จารุจิตรานนท์ มีชื่อเล่นว่า ตี๋ เกิดวันจันทร์ที่ 5 ธันวาคม พ.ศ. 2537 ที่จังหวัดเชียงใหม่ เขาจบการศึกษาระดับประถมศึกษาและมัธยมศึกษาตอนต้นจากโรงเรียนปรินส์รอยแยลส์วิทยาลัย และจบมัธยมศึกษาตอนปลายจากโรงเรียนวารีเชียงใหม่ และสำเร็จการศึกษาระดับปริญญาตรีจากคณะสังคมศาสตร์ มหาวิทยาลัยเกษตรศาสตร์ ภาควิชาจิตวิทยา เขาชอบเล่นกีฬาบาสเกตบอลและการร้องเพลง
อาชีพ
ธนพลมีเสียงโทนต่ำที่เป็นเอกลักษณ์และมีหน้าตาที่เป็นที่นิยม จึงทำให้ถูกคัดเลือกมาเป็น 1 ใน 5 สมาชิกบอยแบนด์ชองไทยชื่อวง เอสบีไฟฟ์ ในตำแหน่งภาพลักษณ์ของวงและร้องเสริม เขาเริ่มต้นเข้าสู่วงการบันเทิงจากการชนะเลิศอันดับ 1 จากการประกวด cool boy cute by gpad ปัจจุบันเขาเป็นนักแสดงสังกัดช่อง 3
แหล่งข้อมูลอื่น
1994
กีฬาโปโลน้ำในซีเกมส์ 2017 – ทีมชาย
การแข่งขัน โปโลน้ำ ชาย ในมหกรรมกีฬา ซีเกมส์ 2017 จะจัดขึ้นที่ สนามกีฬาทางน้ำบูกิตจาลิล, กัวลาลัมเปอร์ ตั้งแต่วันที่ 15 ถึง 20 สิงหาคม 2560. การแข่งขันจะจัดขึ้นในรูปแบบพบกันหมด, โดย 3 ทีมที่จบของการแข่งขันจะชนะได้เหรียญทอง, เหรียญเงิน, และเหรียญทองแดงตามลำดับ.
ตารางการแข่งขัน
ด้านล่างนี้คือตารางการแข่งขันสำหรับการแข่งขันโปโลน้ำชาย:
ผลการแข่งขัน
เวลาทั้งหมดเป็นเวลามาตรฐานมาเลเซีย (UTC+08:00)
จอร์แดน (แก้ความกำกวม)
จอร์แดน อาจหมายถึง
วัดป่าเรไร
วัดป่าเรไร อาจหมายถึง
ต้มยำกุ้ง (แก้ความกำกวม)
ต้มยำกุ้ง อาจหมายถึง
ภาษามินริก
ภาษามินริก (Minriq language) มีผู้พูดในมาเลเซีย 160 คน (พ.ศ. 2546) ทางตะวันออกเฉียงใต้ของรัฐกลันตัน จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัสเลียน สาขาย่อยอัสเลียนเหนือ
กาตาร์ (อาวุธ)
กาตาร์ หรือ กาตารา  เป็นอาวุธมีคมที่มีต้นกำเนิดมาจากประเทศอินเดีย เป็นอาวุธที่มีลักษณะพิเศษเฉพาะตัวโดยมีด้ามจับเป็นรูปทรงตัว H และมีใบมีดอยู่ด้านตรงข้ามกับด้ามจับ
อันดับไก่
สัตว์ปีกหรือนกในนี้มีขนาดลำตัวตั้งแต่เล็กมากจนถึงใหญ่มาก ตั้งแต่ 12 – 223 เซนติเมตร จะงอยปากสั้น ปลายปากทู่ จะงอยปากบนโค้งเล็กน้อย รูจมูกไม่ทะลุถึงกัน ขาใหญ่ แข้งปกคลุมด้วยเกล็ดแบบเกล็ดซ่อน นิ้วหลังอยู่ในระดับเดียวกับนิ้วหน้า เล็บทู่ ปากสั้น ปลายปากมนและเว้าเข้าข้างใน ขนปลายปากแข็งและโค้ง มี 10 เส้น และมีขนกลางปากเส้นที่ 5 ขนหางมี 8 – 32 เส้น ขนแต่ละเส้นมีแกนขนรอง ตัวเต็มวัยลำตัวมีขนอุยปกคลุมห่าง ๆ ต่อมน้ำมันเป็นพุ่มขน แต่บางชนิดก็ไม่เป็นพุ่มขน
มีพฤติกรรมเป็นนกที่คุ้ยเขี่ยหาอาหารตามพื้นดิน อาศัยตามต้นไม้ อาหารได้แก่ เมล็ดธัญพืช ผลไม้ เมล็ดพืช แมลง และสัตว์ขนาดเล็ก ทำรังตามพื้นดินหรือกิ่งไม้ วางไข่คราวละ 1 – 20 ฟอง ไข่มีสีเนื้อหรือสีขาว อาจมีลายจุด ลูกอ่อนในระยะแรกเกิดมีขนอุยปกคลุมเต็มลำตัว สามารถเดินตามพ่อแม่ไปหาอาหารได้ทันทีหลังจากขนแห้ง
การจำแนก
จำแนกออกได้เป็น 3 วงศ์ใหญ่ (แยกย่อยได้เป็นวงศ์ได้ทั้งหมด 5 วงศ์ ) ในประเทศไทยพบเพียงวงศ์เดียวเท่านั้น และพบทั้งหมด 26 ชนิด
โรงเรียนวิทยาศาสตร์จุฬาภรณราชวิทยาลัย บุรีรัมย์
โรงเรียนวิทยาศาสตร์จุฬาภรณราชวิทยาลัย บุรีรัมย์ (Princess Chulabhorn Science High School Buriram) เดิมชื่อ โรงเรียนจุฬาภรณราชวิทยาลัย บุรีรัมย์ (โรงเรียนวิทยาศาสตร์ภูมิภาค) (Princess Chulabhorn's College Buriram) เป็นโรงเรียนสหศึกษา รับนักเรียนประเภทประจำ สังกัดกรมสามัญศึกษา กระทรวงศึกษาธิการ (ในขณะนั้น) ปัจจุบันสังกัดสำนักงานเขตพื้นที่การศึกษามัธยมศึกษาบุรีรัมย์ สำนักงานคณะกรรมการการศึกษาขั้นพื้นฐาน กระทรวงศึกษาธิการ จัดตั้งขึ้นเพื่อเฉลิมพระเกียรติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี เนื่องในวโรกาสเฉลิมพระชนมายุครบ 3 รอบ วันที่ 4 กรกฎาคม พ.ศ. 2536 ปัจจุบันมี ดร.ศักดิ์อนันต์ อนันตสุข เป็นผู้อำนวยการโรงเรียน
ประวัติ
โรงเรียนวิทยาศาสตร์จุฬาภรณราชวิทยาลัย บุรีรัมย์ เป็น 1 ใน 4 โรงเรียนที่กรมสามัญศึกษา (ในขณะนั้น) จัดตั้งขึ้นเพื่อเป็นโรงเรียนวัตถุประสงค์พิเศษด้านวิทยาศาสตร์และคณิตศาสตร์เนื่องในวโรกาสเฉลิมพระชนมายุครบ 3 รอบ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี ในวันที่ 4 กรฎาคม พ.ศ. 2536 ลำดับต่อมาทางกรมสามัญศึกษาจึงได้จัดตั้งโรงเรียนจุฬาภรณราชวิทยาลัยเพิ่มเติมอีก 8 โรงเรียน เพื่อเป็นการสนับสนุนให้มีการพัฒนาด้านวิทยาศาสตร์และคณิตศาสตร์ที่ทั่วถึงมากยิ่งขึ้น
โรงเรียนจุฬาภรณราชวิทยาลัย บุรีรัมย์ ได้รับบริจาคที่ดิน จำนวน 42 ไร่ 19 ตารางวา ตามโฉนดเลขที่ 24212, 31105, 31106, 31107 จากอดีต ฯพณฯ พรเทพ เตชะไพบูลย์ เพื่อใช้เป็นสถานที่จัดตั้งโรงเรียนจุฬาภรณราชวิทยาลัย บุรีรัมย์ ประจำเขต การศึกษา 11 โดยมี นายอุทัย นิวัตินุวงศ์ รักษาการผู้ดูแลเป็นคนแรก โรงเรียนจุฬาภรณราชวิทยาลัย บุรีรัมย์ รับนักเรียนประเภทประจำทั้งหมด โดยรับนักเรียนในพื้นที่บริการ 6 จังหวัด ได้แก่ บุรีรัมย์ มหาสารคาม สุรินทร์ ชัยภูมิ นครราชสีมา ศรีสะเกษ
นามโรงเรียน
นามโรงเรียนวิทยาศาสตร์จุฬาภรณราชวิทยาลัย บุรีรัมย์ในแรกจัดตั้งนั้นมีนามว่า โรงเรียนเฉลิมพระเกียรติสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี จังหวัดบุรีรัมย์ ต่อมาได้รับพระกรุณาโปรดเกล้าโปรดกระหม่อมพระราชทานนามโรงเรียนเป็นภาษาไทยใหม่จากสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี ว่า โรงเรียนจุฬาภรณราชวิทยาลัย บุรีรัมย์ และเป็นภาษาอังกฤษว่า Princess Chulabhorn's College Buriram ซึ่งนับเป็นพระกรุณาธิคุณอันล้นพ้นหาประมาณมิได้ต่อโรงเรียนจุฬาภรณราชวิทยาลัย บุรีรัมย์และบรรดาเหล่าโรงเรียนในกลุ่มโรงเรียนจุฬาภรณราชวิทยาลัย
ต่อมาเมื่อ 18 กุมภาพันธ์ 2552 ได้รับยกฐานะเป็นโรงเรียนวิทยาศาสตร์ภูมิภาค จึงได้ใช้นามว่า โรงเรียนจุฬาภรณราชวิทยาลัย บุรีรัมย์ (โรงเรียนวิทยาศาสตร์ภูมิภาค) และในวันที่ 3 กรกฎาคม 2561 ได้รับพระอนุญาตเปลี่ยนนามโรงเรียนเป็น โรงเรียนวิทยาศาสตร์จุฬาภรณราชวิทยาลัย บุรีรัมย์ และเป็นภาษาอังกฤษว่า Princess Chulabhorn Science High School Buriram
ตราประจำโรงเรียน
ตราประจำโรงเรียนโรงเรียนวิทยาศาสตร์จุฬาภรณราชวิทยาลัย บุรีรัมย์ ได้รับพระกรุณาโปรดเกล้าโปรดกระหม่อมพระราชทานจากสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี โดย ประกอบด้วย อักษร จ และ ภ อยู่ภายใต้ชฎา โดย จภ. มาจากพระนามของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารีด้านล่างเป็นแพรแถบมีข้อความว่า โรงเรียนวิทยาศาสตร์จุฬาภรณราชวิทยาลัย บุรีรัมย์ ในตราโรงเรียนเดิมนั้น ระบุว่าจุฬาภรณราชวิทยาลัย บุรีรัมย์ ภายหลัง เมื่อมีการเปลึ่ยนชื่อโรงเรียน จึงได้มีการเปลี่ยนตราโรงเรียนตามประกาศข้างต้น
ต้นไม้และดอกไม้ประจำโรงเรียน
แคแสด Spathodea campanulata P.Beauv. เป็นไม้ยืนต้นขนาดกลาง สูง 15-20 เมตร เรือนยอดเป็นพุ่มกลมค่อนข้างทึบ เปลือกลำต้นสีน้ำตาลเข้ม แตกเป็นร่องตามยาว ใบเป็น ใบประกอบแบบขนนกปลายคี่ ยาวประมาณ 30-45 ซม. ใบย่อยมี 4-9 คู่ รูปรีถึงรูปไข่ ขอบใบเป็นริ้วเล็กน้อย ปลายใบแหลมและมักจะงุ้มลง มีขนเล็กน้อย มีขนาดยาว 5-12 ซม. กว้าง 2-5 ซม. ดอกเป็น ช่อตั้ง ออกที่ปลายกิ่ง ดอกย่อยมีจำนวนมาก โคนกลีบดอกติดกัน ปลายแผ่เป็นรูปแตร ปลายแยกเป็น 4-5 กลีบ กลีบดอกยับย่น สีส้มแสดถึงสีแดงแสด ดอกทยอยบาน ร่วงง่าย ออกดอกราวเดือน ตุลาคม - กุมภาพันธ์ ผลแบน คล้ายฝัก ปลายแหลม ผลแก่สีน้ำตาลดำ ผลแก่จะแตกเป็นด้านเดียวเมล็ดเล็กแบนมีปีก ขยายพันธุ์ด้วยการเพาะเมล็ด จะเริ่มให้ดอกเมื่อมีอายุประมาณ 4 - 8 ปี
สีประจำโรงเรียน
สีน้ำเงินสีส้ม สีน้ำเงิน-แสด
คติพจน์ประจำโรงเรียน
ปญฺญา ยตฺถํ วิปสฺสติ คนย่อมเห็นเนื้อความด้วยปัญญา
คำขวัญประจำโรงเรียน
รักษ์ศักดิ์ศรี มีคุณธรรม นำวิชาการ สืบสานงานพระราชดำริ
พระพุทธรูปประจำโรงเรียน
พระพุทธพิทยจุฬาภรณประทาน เป็นพระพุทธรูปปางลีลา ยกฉัตรเพิ่มโดยชมรมพุทธศาสน์
เพลงประจำโรงเรียน
เพลงประจำโรงเรียนวิทยาศาสตร์จุฬาภรณราชวิทยาลัย บุรีรัมย์ คือ เพลงมาร์ชจุฬาภรณราชวิทยาลัย ซึ่งประพันธ์คำร้องโดยนายวิชาญ เชาวลิต และประพันธ์ทำนองโดยนายกิตติ ศรีเปารยะ โดยเพลงนี้นั้นได้รับการนำมาใช้ในพิธีสำคัญของโรงเรียนเช่น พิธีวันสถาปนาโรงเรียน พิธีรับหมวกของนักเรียนใหม่ประจำปี พิธีปัจฉิมนิเทศ "แคแสดผลัดช่อ" เป็นต้น
หอพักนักเรียน
โรงเรียนวิทยาศาสตร์จุฬาภรณราชวิทยาลัย บุรีรัมย์ นั้นเป็นโรงเรียนประจำ นักเรียนต้องอาศัยอยู่ในหอพัก โดยมีรายชื่อที่คล้องจองไพเราะ ความหมายเข้ากับสถานที่ จะเห็นได้ว่า นอกจากโรงเรียนจะมีความโดดเด่นทางด้านวิทยาศาสตร์-คณิตศาสตร์แล้ว ยังมีความรู้ความเข้าใจในภาษาไทยอย่างดีอีกด้วย โดยเรียงตามลำดับการสร้างดังนี้
ทำเนียบผู้บริหาร
ปัจจุบัน ดร.ศักดิ์อนันต์ อนันตสุข ดำรงตำแหน่งผู้อำนวยการ และนางสาวสมพิศ ผาดไธสง ,นายฉัตรชัย วิชัยผิน ,นายอภิมุข อภัยศรี และ ว่าที่ร้อยโทปริญญา กางรัมย์ ดำรงตำแหน่งเป็นรองผู้อำนวยการ
ระบบการเรียนการสอน
ปัจจุบันโรงเรียนวิทยาศาสตร์จุฬาภรณราชวิทยาลัย บุรีรัมย์ จัดการเรียนการสอนแบบโรงเรียนสหศึกษา รับนักเรียนตั้งแต่ระดับชั้นมัธยมศึกษาปีที่ 1 ถึง 6 โดยรับนักเรียนประเภทอยู่ประจำ ซึ่งในระดับชั้นมัธยมศึกษาตอนต้น จะแบ่งเป็นระดับชั้นละ 4 ห้องเรียน มีนักเรียน 24 คนต่อห้อง ส่วนในระดับชั้นมัธยมศึกษาตอนปลาย จะแบ่งเป็นระดับชั้นละ 6 ห้องเรียน มีนักเรียน 24 คนต่อห้องเช่นกัน ซึ่งนักเรียนทุกคนเป็นผู้ได้รับทุนการศึกษาห้องเรียนวิทยาศาสตร์ภูมิภาค ของสำนักงานคณะกรรมการการศึกษาขั้นพื้นฐานเป็นจำนวน 84,000 บาทต่อปี เป็นทุนผูกมัด 3 ปี
ศิลปะคริสเตียน
ศิลปะคริสเตียน (Christian art) เป็นคำที่หมายถึงจักษุศิลป์ที่สร้างขึ้นเพื่อเป็นสื่อแสดงความหมาย, ขยายความ และแสดงเรื่องราวที่เกี่ยวกับหลักของศาสนาคริสต์ นิกายของศาสนาคริสต์เกือบทุกนิกายใช้ศิลปะคริสเตียนแต่จะมากบ้างน้อยบ้างก็แล้วแต่กฎบัตรของแต่ละนิกาย แต่โดยทั่วไปไม่ว่าจะเป็นสื่อชนิดใดหัวเรื่องการสร้างก็จะคล้ายคลึงกันคือจะเป็นเรื่องราวเกี่ยวกับชีวประวัติของพระเยซูจากพันธสัญญาใหม่ หรือบางครั้งก็รวมเรื่องราวจากพันธสัญญาเดิม นอกนั้นการเขียนเรื่องนักบุญหรือผู้มีความสำคัญต่อศาสนาก็เป็นที่นิยมกันโดยเฉพาะในนิกายโรมันคาทอลิก, นิกายแองกลิคัน และนิกายอีสเทิร์นออร์ทอดอกซ์
เบื้องต้น
ศิลปะคริสเตียนมีอายุนานพอ ๆ กับศาสนาคริสต์ สื่อที่พบที่เก่าที่สุดมาจาก ค.ศ. 70 ที่นักโบราณคดีพบที่ว้ดที่เมกิดโด (Megiddo) และประติมากรรมเก่าที่สุดที่พบมาจากคริสต์ศตวรรษที่ 2 เป็นงานสลักบนโลงหิน
หลังจักรวรรดิโรมัน
ศิลปะที่พบหลักจากจักรวรรดิโรมันล่มเป็นศิลปะคริสเตียนแทบทั้งสิ้น หลังจากจักรวรรดิโรมันล่มสถาบันศาสนาคริสต์ก็เข้ามามีบทบาทและอำนาจแทนที่ซึ่งปัจจุบันคือสถาบันโรมันคาทอลิกผู้เป็นตัวจักรสำคัญในการสร้างศิลปะคริสเตียน ทางออร์ทอดอกซ์ตะวันออกที่คอนสแตนติโนเปิลที่ยังมีความสงบกว่าภายใต้การปกครองของจักรวรรดิโรมันตะวันออกก็มีบทบาทสำคัญในการสร้างศิลปะคริสเตียนทางตะวันออก เมื่อสถานะการทางการเมืองของทางตะวันตกเริ่มมั่นคงขึ้นบางระหว่างยุคกลางสถาบันโรมันคาทอลิกก็เพิ่มบทบาทในการสนับสนุนการสร้างศิลปะโดยการจ้างจิตรกร ประติมากร และสถาปนิกในสร้างงานให้สถาบันโดยตรง สถาปัตยกรรมศาสนาคริสต์ออกมาในรูปของวัดแบบต่าง ๆ, มหาวิหาร, สำนักสงฆ์ และ ที่เก็บศพ หรือ อนุสาวรีย์ผู้ตาย (tombs)
ระหว่างการวิวัฒนาการทางศิลปะคริสเตียนในจักรวรรดิไบแซนไทน์จากแบบนามธรรมของกรีกก็กลายมาเป็นศิลปะที่ใกล้เคียงธรรมชาติมากขึ้นบ้าง แต่ลักษณะใหม่นี้ก็ยังเป็นแบบจินตนิยม (hieratic) จุดประสงค์ของศิลปะทำเพื่อสื่อสารข้อมูลทางศาสนามีใช่เพื่อให้เหมือนสิ่งที่วาดหรือแม่แบบอย่างเที่ยงตรง การเขียนภาพจะไม่คำนึงถึงการเขียนแบบทัศนียภาพ ให้ได้สัดส่วนแสงเงาที่ถูกต้องแต่จะใช้รูปทรงที่ง่าย และการวางองค์ประกอบที่เป็นมาตรฐาน เพราะความขัดแย้งในการใช้ "รูปต้องห้าม" (idol หรือ graven images) จากที่ตีความหมายจากบัญญัติข้อที่สองของบัญญัติ 10 ประการและสถานะการณ์เกี่ยวกับลัทธิทำลายรูปสัญลักษณ์ทำให้มีผลสองประการ: การออกมาตรฐานของการแสดงรูปสัญลักษณ์ทางศาสนาคริสต์ภายในนิกายอีสเทิร์นออร์ทอดอกซ์ซึ่งเป็นผลให้การแสดงออกทางศิลปะเป็นแบบจุลนิยมในศิลปะของนิกายโปรเตสแตนต์ต่อมาภายหลัง
สมัยใหม่
เมื่อปรัชญาทางโลกและการแยกระหว่างศาสนากับทางโลกเริ่มมีความสำคัญมาขึ้นในคริสต์ศตวรรษที่ 19 ในยุโรปตะวันตก ก็เริ่มมีการสะสมศิลปะคริสเตียนจากยุคกลางมิใช่เพื่อเป็นการสักการะแต่เพราะเป็นสิ่งสะสมที่มีคุณค่าทางศิลปะในขณะเดียวกันศิลปะคริสเตียนร่วมสมัยก็ลดความสำคัญลง ศิลปินก็สร้างงานทางศาสนาน้อยลงเป็นลำดับหรือถ้าทำก็เป็นโอกาสพิเศษ แต่ก็มีศิลปินบางคนที่ยังสร้างงานศาสนาเช่น มาร์ก ชากาล (Marc Chagall), อ็องรี มาติส, เจคอป เอพสไตน์ (Jacob Epstein) และอลิสซาเบ็ธ ฟริงค์ (Elizabeth Frink)
สัญลักษณ์นิยม
ศิลปะคริสเตียนไม่ว่าจะเป็นรูปแบบใดมักจะแสดงบุคคลหรือเหตุการณ์ที่เฉพาะเจาะจง แต่ละชิ้นก็จะเป็นสัญลักษณ์นิยม(Symbolism) ของแต่ละนิกาย การใช้สัญลักษณ์ไม่มีกฎตายตัวเช่นการใช้กางเขนก็จะไม่เหมือนกันไปทุกนิกายหรือลัทธิ หรือแม้แต่คัมภีร์ไบเบิลก็ตาม แต่อย่างไรก็ตามหัวข้อใหญ่ ๆ ที่ทำกันไม่ว่าจะเป็นลัทธิใดก็ได้แก่
หัวเรื่องศิลปะคริสเตียน
หัวเรื่องศิลปะคริสเตียนที่นิยมเขียนหรือสร้างกันมากก็ได้แก่
Aenictus luteus
Aenictus luteus เป็นชนิดของมดทหารสีน้ำตามที่พบในประเทศเซียร์ราลีโอนและโกตดิวัวร์
รางวัลสมาคมนักเขียนแห่งอเมริกา
รางวัลสมาคมนักเขียนแห่งอเมริกา (The Writers Guild of America Award) เป็นรางวัลที่มอบให้กับความประสบความสำเร็จอันโดดเด่นในด้านภาพยนตร์ รายการโทรทัศน์ วิทยุ จัดขึ้นประจำปีโดยสมาคมนักเขียนอเมริกาด้านตะวันออกและสมาคมนักเขียนอเมริกาด้านตะวันตก ตั้งแต่ปี 1949 และในปี 2004 รายการได้มีการถ่ายทอดทางโทรทัศน์ครั้งแรก
รางวัลด้านภาพยนตร์ มีเงื่อนไขคือภาพยนตร์ที่ฉายทางโรงภาพยนตร์ ในลอสแอนเจลิสปีก่อนของปฏิทิน ส่วนรางวัลทางโทรทัศน์ สำหรับซีรีส์ที่ผลิตและออกอากาศระหว่าง 1 ธันวาคม และ 30 พฤศจิกายน โดยไม่คำนึงถึงจำนวนตอนที่ออกอากาศ
เทียเภา
เทียเภา (Cheng Pu; ) เป็นแม่ทัพนายกองคนสำคัญของขุนศึก ซุนกวน ในสมัยปลายราชวงศ์ฮั่นตะวันออก ของประเทศจีน โดยทำหน้าที่รับใช้ตระกูลซุนถึงสามรุ่นด้วยกัน นับตั้งแต่ซุนเกี๋ยน (บิดาของซุนกวน) และซุนเซ็ก (พี่ชายของซุนกวน)
ชีวิตและการทำงานสมัยซุนเกี๋ยน
เทียเภาเดิมเป็นชาวเมืองปักเป๋ง (มณฆลเหอเป่ย์ในปัจจุบัน)
แอลกอฮอล์-ฟรี
"แอลกอฮอล์-ฟรี" เป็นเพลงโดยเกิร์ลกรุปเกาหลีใต้ ทไวซ์ เผยแพร่ในวันที่ 9 มิถุนายน ค.ศ. 2021 จัดจำหน่ายโดยเจวายพีเอนเตอร์เทนเมนต์และรีพับลิกเรเคิดส์ แอลกอฮอล์-ฟรี เป็นซิงเกิลหลัก (lead single) ของ เทสต์ออฟเลิฟ อีพีที่สิบของกลุ่มซึ่งเผยแพร่สองวันให้หลัง
ภูมิหลังและการเผยแพร่
ในวันที่ 19 เมษายน ค.ศ. 2021 มีรายงานว่า ทไวซ์ อยู่ในขั้นสุดท้ายของการกลับมาอีกครั้ง (comeback) ในเดือนมิถุนายนและมีแผนสำหรับการถ่ายทำมิวสิกวิดีโอบนเกาะเชจู ทางกลุ่มเปิดเผยรายชื่อเพลงของอีพีโดยปรากฏ "แอลกอฮอล์-ฟรี" เป็นซิงเกิลหลัก ในวันที่ 7 และ 8 มิถุนายน มีการเผยแพร่วิดีโอแนะนำ (teaser) มิวสิกวิดีโอ มิวสิกวิดีโอพร้อมการดาวน์โหลดแบบดิจิทัลและการสตรีมถูกเผยแพร่ในวันที่ 9 มิถุนายน
การเรียบเรียง
"แอลกอฮอล์-ฟรี" เขียนโดย เจ. วาย. พัก ด้วยแนวเพลงแบบบอสซาโนวา เขาผสมผสานขององค์ประกอบเพลงฮิปฮอปซึ่งสะท้อนถึง "สีที่เป็นเอกลักษณ์" ของทไวซ์ แช-ย็อง และ จี-ฮโย กล่าวว่าเพลงนี้ทำให้พวกเขาหวนนึกถึงเพลงแนวฤดูร้อนก่อนหน้า "แดนซ์เดอะไนท์อะเวย์" เนื้อเพลงของ "แอลกอฮอล์-ฟรี" พรรณนาให้เห็นถึงช่วงเวลาแสนวิเศษของการตกหลุมรักโดยอ้างถึงเครื่องดื่มแอลกอฮอล์และค็อกเทล เพลงมีความยาว 3 นาที 30 วินาที เรียบเรียงขึ้นในคีย์จี♯ เมเจอร์ด้วยเทมโปที่ 97 บีตต่อนาที
ผลการดําเนินงานการค้า
"แอลกอฮอล์-ฟรี" ถึงจุดสูงสุดที่อันดับที่ 41 บน บิลบอร์ด โกลเบิล 200 กินระยะเวลา 8 สัปดาห์บนชาร์ต ในประเทศญี่ปุ่น ติดอันดับที่ 19 บน บิลบอร์ดเจแปน ฮอต 100 ในประเทศเกาหลีใต้ ติดอันดับที่ 6 บน แกออนดิจิทัลชาร์ต และอันดับที่ 7 บนชาร์ตเค-ป็อปฮอต 100
การประชาสัมพันธ์
ทไวซ์แสดง "แอลกอฮอล์-ฟรี" ในรายการ ดิเอลเลนดีเจนเนอเรสโชว์ ในวันที่ปล่อยเพลง (9 มิถุนายน)
เวอร์ชันญี่ปุ่น
อัลบั้มรวมลำดับที่ 4 ของทไวซ์ #ทไวซ์4 ปล่อยเมื่อวันที่ 16 มีนาคม ค.ศ. 2022 ทั้งในเวอร์ชันภาษาเกาหลีและภาษาญี่ปุ่น เนื้อร้องภาษาญี่ปุ่นเขียนโดย ยูกิ โคโกโบะ
การรับรอง
! scope="col" colspan="3" | Streaming
บูมเมอแรง อิตาลี
บูมเมอแรงอิตาลี (Boomerang Italy) เป็นสถานีโทรทัศน์อิตาลีที่ออกอากาศการ์ตูนใหม่การ์ตูนเก่าจากแฮนนา-บาร์เบอร่า และเป็นสถานีพี่น้องของการ์ตูนเน็ตเวิร์คอิตาลี บริษัทลูกของวอร์เนอร์มีเดีย
ผลรวมเชิงเส้น
สำหรับคณิตศาสตร์ ผลรวมเชิงเส้น (linear combination) เป็นนิพจน์ที่สร้างจากการคูณพจน์แต่ละพจน์ในเซตด้วยค่าคงที่แล้วบวกผลคูณเข้าด้วยกัน เช่น ผลรวมเชิงเส้นของ x กับ y อาจเขียนเป็นนิพจน์ในรูป ax + by โดย a และ b เป็นค่าคงที่
โรงเรียนกรรณสูตศึกษาลัย
โรงเรียนกรรณสูตศึกษาลัย เป็นโรงเรียนสหศึกษาระดับมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษาสุพรรณบุรี กระทรวงศึกษาธิการ เกิดจากการรวมกันของโรงเรียน 2 โรงเรียนคือ โรงเรียนปรีชาพิทยากร และ โรงเรียนวัดประตูสาร โดยกำหนดฐานะเป็น "โรงเรียนประจำจังหวัดสุพรรณบุรี" บริเวณที่ตั้งของโรงเรียนตั้งอยู่ฝั่งตะวันตกของแม่น้ำท่าจีน ระยะทางจากตัวเมืองสุพรรณบุรี ประมาณ 2.5 กิโลเมตร มีเนื้อที่ 48 ไร่ 2 งาน
ประวัติ
พ.ศ. 2441 ขุนปรีชานุศาสน์ (ปล้อง ธรรมารมณ์) ได้ใช้บ้านของท่านสอนหนังสือให้แก่ลูกหลานและเด็กในละแวกบ้าน ซึ่งตั้งอยู่บริเวณสี่แยกนางพิมในปัจจุบันโดยไม่คิดค่าตอบแทน ประมาณปี พ.ศ. 2440 - พ.ศ. 2441 สมเด็จพระเจ้าบรมวงศ์เธอกรมพระยาดำรงราชานุภาพ เสนาบดีกระทรวงมหาดไทย เสด็จมาตรวจราชการเมืองสุพรรณบุรี ทรงเยี่ยมกิจการสอนหนังสือของนายปล้อง ธรรมารมณ์ มีความพอพระทัยมาก และทรงเห็นว่าสถานที่คับแคบ จึงโปรดให้สร้างอาคารเรียนหลังใหม่ขึ้นริมถนนสายหน้าที่ว่าการเมือง หลังจวนผู้ว่าราชการจังหวัดบริเวณสี่แยกนางพิม เป็นอาคารทรงปั้นหยาชั้นเดียว มี 3 ห้องเรียน จุนักเรียนห้องละ 10 - 15 คน ได้รับประทานนามว่า "โรงเรียนปรีชาพิทยากร" และทรงขอพระราชทานบรรดาศักดิ์ให้นายปล้อง ธรรมารมณ์ เป็น "ขุนปรีชานุศาสน์"
พ.ศ. 2461 พระยาสุนทรสงคราม (อี้ กรรณสูต) เห็นว่าอาคารเรียนของโรงเรียนมีสภาพเก่าทรุดโทรม และอาณาบริเวรคับแคบ จึงย้ายไปก่อสร้างอาคารเรียนใหม่ริมถนนพระพันวษา (ที่ตั้งวิทยาลัยอาชีวศึกษาสุพรรณบุรีในปัจจุบัน) พร้อมทั้งรวมโรงเรียนวัดประตูสารเข้ามาด้วย ได้เปลี่ยนชื่อเป็นโรงเรียนประจำจังหวัดสุพรรณบุรี"กรรณสูตศึกษาลัย"
พ.ศ. 2506 นายพิณ โสขุมา ครูใหญ่ เห็นว่าบริเวณสถานที่เดิมคับแคบ จึงเข้าพบผู้ว่าราชการจังหวัดเพื่อปรึกษาหาที่ดินแห่งใหม่ ได้บริเวณวัดร้าง 2 วัด คือ วัดชุมนุมสงฆ์ และ วัดพริก ซึ่งเป็นที่ธรณีสงฆ์ของกรมการศาสนา มีเนื้อที่ 48 ไร่ 2 งาน ได้รับงบประมาณพิเศษจากกรมสามัญศึกษา เพื่อก่อสร้างอาคารเรียนจำนวน 600,000 บาท และขอความร่วมมือจากประชาชนอีกประมาณ 700,000 บาท รวม 1,300,000 บาท เป็นอาคารเรียนแบบ 218 เป็นตึก 2 ชั้น 18 ห้องเรียน ยาว 80 เมตร ใต้ถุนโปร่ง เสร็จเรียบร้อยในวันที่ 30 สิงหาคม 2508 ปรับปรุงสนามกีฬาขนาด 400 เมตร สร้างกองอำนวยกีฬา 1 หลัง สนามบาสเกตบอล อัฒจันทร์เชียร์กีฬา 1 หลัง ในปี พ.ศ. 2509
โรงเรียนกรรณสูตศึกษาลัย จังหวัดสุพรรณบุรี ได้พัฒนาเจริญก้าวหน้ามาโดยลำดับ จนถึงปัจจุบันมีอาคารเรียนถาวร 7 หลัง โรงฝึกงาน 6 หลัง อาคารประกอบ 8 หลัง